Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 405/12/8803	Košice II, 12.10.2012
EEČ : 2-64-321-2012

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obvodnému úradu XXXXX 
V trestnej veci vedenej proti obvinenej XXXXX pre prečin krádeže podľa § 212 ods.2 písm. e/ Trestného zákona pre prečin krádeže podľa § 212 ods.2 písm. e/ Trestného zákona, ktorého sa mala dopustiť tak, že

-	v XXXXX na ulici XXXXX v dobe od 27.09.2011 do 27.03.2012 si prisvojila cudziu vec tým, že sa jej zmocnila a čin spáchala na veci, ktorej odber podlieha spoplatneniu na základe osobitného predpisu a to tak, že z hlavného ističa XXXXX bol napojený vodič AY 6 mm vedený do vývodovej inštalačnej svorkovnice pre byt vyššie uvedeného odberateľa, čím bola takto oživená elektroinštalácia uvedeného bytu mimo určeného meradla a bez riadne uzatvorenej zmluvy na odber elektrickej energie a následne týmto neoprávneným odberom bola pre spoločnosť XXXXX, XXXXX, ulica XXXXX, spôsobená škoda vo výške 541,35 €

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
Uznesením povereného príslušníka Obvodného oddelenia PZ XXXXX - XXXXX  sp. zn. ORP-XXXXX zo dňa XXXXX bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. e/Trestného zákona na tom  skutkovom základe  ako  je to uvedené vo výrokovej časti tohto uznesenia.

Obvinená XXXXX oľutovala svoje konanie a dňa 11.06.2012 uhradila XXXXX 250,-€, pričom toho istého dňa uzavrela dohodu o uznaní a splácaní dlhu v počte šiestich splátok a do 20.09.2012 uhradila 147,35 €, teda obvinená XXXXX je povinná na základe uvedenej dohody splatiť do 20.12.2012  trikrát po 48,-€.

Podľa § 10 ods. 2 Trestného zákona nejde o prečin ak vzhľadom na spôsob vykonania činu a  jeho následky, okolnosti, za ktorých bol čin spáchaný, mieru zavinenia a pohnútku páchateľa je jeho závažnosť nepatrná.
 
Vzhľadom na vyššie uvedené skutočnosti z hľadiska posudzovania závažnosti spôsobu vykonanie činu a  jeho následky, je možné vyššie uvedený skutok kvalifikovať ako priestupok.

 Podľa § 214 ods. 1 Trestného poriadku prokurátor postúpi vec inému orgánu ak výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor